Lazhadeg Katyn

[[Restr:America can into covering up Katyn.png|thumb|upright=1.2|<div class="center">Ur polandball embannet e 2012<ref> [https://polandball-news.blogspot.com/2012/09/us-hushed-up-katyn-massacre.html Polandball News, 11/11/2012]</ref> :SUA o tianavezout lazhadeg Katyn</div>]]
Lazhadeg Katyn (poloneg : zbrodnia katyńska, mord katyński; rusianeg : Катынский расстрел Katynskiy rasstrel) zo un heuliad lazhadegoù ramzel a voe sevenet e-kerzh an Eil Brezel-bed,  e miz Ebrel ha miz Mae 1940. E koadoù bras Katyn, tostik da gêriadenn Gnezdovo, 20 km eus kêr Smolensk (Rusia), e voe lazhadeget ofiserien eus arme Polonia gant soudarded Jozef Stalin. Kaoz zo eus 14 000 den lazhet, 8 000 anezhe prizonidi paket gant Soviediz e 1939, ar re all tud disoudard skrapet en trowardroioù.

 Goude lazhadeg Katyn  
Stadoù-Unanet Amerika a ouie dalc'hmat e oa bet eus al lazhadeg hag e oa oberenn ar Gomunourien US 'hushed up' Soviet guilt over Katyn — BBC News, 11/09/2012. Kenderc'hel a rejont da livañ gevier pa damalljont d'an Alamaned bezañ chomet hep lakaat ar bec'h war Stalin, hag ivez evit lakaat an dud da vezañ spouronet gant an Alamaned.

E dielloù nevez bet lakaet en domani foran gant ar gouarnamant stadunanat er bloaz 2012 e weler sklaeroc'h an traoù. Er bloaz 1943, ar c'habiten Donald Stewart hag al letanant-koronal John Van Vliet, daou brizoniad-brezel stadunanat, a gasas ur c'heloù d'ar gouarnamant stadunanat ma disklerient anat ne oa ket lazhadeg Katyn oberenn an Alamaned. Gouarnamant Washington a zistrujas ar prouennoù bet degaset dezho.
Kostez Rusia e voe ret gortoz ar bloaz 1990 evit ma vefe anzavet ar fedoù ha graet digarezioù ofisiel da Boloniz gant Mikhaïl Gorbatchev. Er bloaz 2004 e voe roet dafar ha dielloù liammet gant lazhadeg Katyn gant ar gouarnamant rusian da hini Polonia.

 Hiziv-an-deiz 
Arvarus eo komz eus lazhadeg Katyn hiziv c'hoazh, zoken pa'z eo bet lakaet anat e oa al Lu Ruz dindan urzhioù Stalin a sevenas al lazhadeg ; lod tud a gendalc'h da vont gant hent an nac'hañ, evel ma lenner er gelaouenn Socialism and Democracy Socialism and Democracy Vol. 27, N°2, 08/04/2013, pp. 96-129.

Abaoe ar bloaz 2008 e vez aozet e Warszawa baleadegoù-koun anvet Katyński Marsz evit derc'hel soñj eus al lazhadeg. Bale a ra Poloniz treuzwisket en ofiserien eus al lu polonat ha lod all e soudarded eus al Lu Ruz. Lennet e vez ivez lizheroù ha karnedoù an aberzhidi, ha diskouezhet e vez luc'hskeudenooù eus al lazhadeg hag eus ar c'houzañvidi.

D'an 13 a viz Ebrel e vez lidet al lazhadeg BiblioMonde.

 Lennegezh 
Arnodskrid
 Zaslavsky, Victor & Vodovar, Christine : Le Massacre de Katyn : Crime et mensonge, Tempus Perrin, 2007 
Romantoù
  Philip Kerr : La paix des dupes, Le Masque, 2007 
  Harris, Robert : Enigma, Arrow, 2009 
  Philip Kerr : Les ombres de Katyn, Le Masque, 2015 

 Sinema 
Film
 Katyń, sevenet gant Andrzej Wajda, 200732px|link=https://www.imdb.com/title/tt0879843/?ref_=nm_flmg_dr_9
Diellfilm
 Les bourreaux de Staline - Katyn, 1940'', sevenet gant Olivia Gomolinski ha Cédric Tourbe, Arte, 202032px|link=https://boutique.arte.tv/detail/les_bourreaux_de_staline_katyn_1940

 Notennoù 

Rummad:Eil Brezel-bed
Rummad:Lazhadeg Katyn
Rummad:Istor Polonia
Rummad:Torfedoù brezel
Rummad:NKVD
Rummad:Torfedoù komunour
Rummad:Unaniezh Soviedel